wickkiey/tamil-wikipedia-chunked huggingface dataset:
# குண்டு ஆலை

**குண்டு ஆலை** (*Ball mill*) என்பது கனிம ஆயத்த செயல்முறைகள், வண்ணப்பூச்சுகள், வெடி பொருட்கள், சுட்டாங்கல் மற்றும் selective laser sintering ஆகியவற்றில் பயன்படுத்தப்படும் பொருட்களை அரைக்க அல்லது கலக்க பயன்படும் ஒரு வகை அரைக்கும் எந்திரம் ஆகும். கோளகை அரைவை எந்திரம், உருண்டை உடைப்பு எந்திரம் என்ற பெயர்களாலும் இது அழைக்கப்படுகிறது. இது இடித்தல் மற்றும் தேய்த்தல் அடிப்படையில் செயல்படுகிறது: குண்டுகள் உருளையோட்டின் உச்சிக்கு அருகில் இருந்து விழுவதால் ஏற்படும் தாக்கம் பொருட்களின் அளவினைக் குறைக்கிறது.  
ஒரு குண்டு ஆலை, தன் அச்சில் சுழலும் ஒரு உள்ளீடற்ற உருளை ஓட்டினைக் கொண்டது. ஓட்டின் அச்சு கிடைமட்டமாகவோ அல்லது கிடைமட்டத்திலிலுந்து ஒரு சிறிய கோணத்திலோ இருக்கலாம். அதன் கன அளவில் ஓரளவு குண்டுகளால் நிரப்பப்படுகிறது. அரைக்கும் ஊடகம் என்பது அதில் நிரப்பப்படும் குண்டுகள், அவை எஃகு ( chrome steel ), துருவேறா எஃகு, சுட்டாங்கல் அல்லது இரப்பர் ஆகியவற்றால் செய்யப்படலாம். உருளை ஓட்டின் உள்பரப்பு பொதுவாக மாங்கனீசு எஃகு அல்லது இரப்பர் போன்ற தேய்மான எதிர்ப்பு பொருட்களால் ஆன வரிகள் பொருத்தப்பட்டிருக்கும். இரப்பர் வரிகளையுடைய ஆலைகளில் குறைவான தேய்மானம் நடைபெறுகிறது. ஆலையின் நீளம் தோராயமாக அதன் விட்டத்திற்குச் சமமாக இருக்கும்.  
குண்டு ஆலையின் பின்னணியில் உள்ள பொதுவான சிந்தனை பழமையானது, ஆனால் தொழிற்புரட்சி மற்றும் நீராவிப் பொறி கண்டுபிடிப்பு வரை ஒரு பயனுள்ள குண்டு ஆலை இயந்திரம் உருவாகவில்லை. இது 1870ல் மட்பாண்டத்திற்கான எரிகல்லை அரைக்கப் பயன்படுத்தப்பட்டதாகக் கூறப்படுகிறது.  
தொடர்ந்து இயக்கப்படும் குண்டு ஆலையில், அரைக்க வேண்டிய பொருள் இடப்பக்கமிருந்து 60° கூம்பு வழியாக ஊட்டப்பட்டு, அரைக்கப்பட்ட பொருள் 30° கூம்பு வழியாக வலப்பக்கத்தில் வெளியேற்றப்படும். உருளை ஓடு சுழன்றதும், குண்டுகள் உருளை ஓட்டின் உயரும் பக்கமாக மேலே உயர்த்தப்படுகின்றன, பின்னர் அவை உருளை ஓட்டின் மேற்புறத்திற்குச் சற்று கீழே இருந்து கொட்டுகின்றன (அல்லது ஊட்டத்தின் மீது விழுகின்றன). அவ்வாறு நடக்கும்போது, குண்டுகளுக்கு இடையே உள்ள திடமான துகள்கள் இத்தாக்கத்தினால் அளவு குறைக்கப்படுகின்றன.
# குண்டு ஆலை

## பயன்பாடுகள்

சுரங்க தாதுக்கள், நிலக்கரி, நிறமிகள் மற்றும் மட்பாண்டங்களுக்கான பெல்ட்சுபார் போன்ற பொருட்களை அரைப்பதற்கு குண்டு ஆலைகள் பயன்படுத்தப்படுகின்றன. ஈரமாக அல்லது உலர்ந்ததாக அரைக்கலாம், ஆனால் முந்தையது குறைந்த வேகத்தில் செய்யப்படுகிறது. வெடிமருந்துகளை கலப்பதற்கு பயன்படுத்தப்படுவது இரப்பர் குண்டுகளுக்கான ஒரு எடுத்துக்காட்டு. பல கூறுகளைக் கொண்ட அமைப்புகளுக்கு, திட-நிலை வேதி வினைத்திறனை அதிகரிப்பதில் குண்டு அரவை திறம்பட உள்ளதாகக் காட்டப்பட்டுள்ளது. கூடுதலாக, குண்டு அரவை சீருறாப் பொருட்களின் உற்பத்திக்கும் திறம்பட உள்ளதாக காட்டப்பட்டுள்ளது. வாயுக்களை பிரித்து தூள் வடிவில் சேமித்து வைப்பதற்கும் பயன்படும்.
# குண்டு ஆலை

## குண்டு ஆலையின் நன்மைகள்

குண்டு அரவை மற்ற அமைப்புகளை விட பல நன்மைகளைக் கொண்டுள்ளது: நிறுவல் மற்றும் அரைக்கும் ஊடகத்தின் செலவு குறைவு; குண்டின் விட்டத்தை மாற்றுவதன் மூலம் கொள்ளளவு மற்றும் துகள்களின் அளவை மாற்றலாம்; இது தொகுப்பு மற்றும் தொடர்ச்சியான வேலைக்கு ஏற்றது; இது திறந்த மற்றும் மூடிய சுற்று அரைப்பு வகைகளுக்கு ஏற்றது; இது அனைத்து மட்ட கடினத்தன்மை கொண்ட பொருட்களுக்கும் ஏற்றது.
# குண்டு ஆலை

## வகைகள்

பொதுவான குண்டு ஆலைகளைத் தவிர, *கோள்வடிவ குண்டு ஆலை எனப்படும் இரண்டாவது வகை குண்டு ஆலை* உள்ளது. *கோள்வடிவ* குண்டு ஆலைகள் பொதுவான *குண்டு* ஆலைகளை விட சிறியவை மற்றும் முக்கியமாக ஆய்வகங்களில் மாதிரி பொருட்களை மிக சிறிய அளவுகளில் அரைக்க பயன்படுத்தப்படுகின்றன. ஒரு *கோள்வடிவ* குண்டு ஆலை குறைந்தது ஒரு அரைக்கும் குடுவையைக் கொண்டுள்ளது, இது சூரிய சக்கரம் என்று அழைக்கப்படுவதில் அச்சிலிருந்து விலகி பொருத்தப்பட்டிருக்கும். சூரிய சக்கரத்தின் இயக்க திசையானது அரைக்கும் குடுவைகளின் இயக்க திசைக்கு நேர்மாறானது (விகிதம்: 1:-2 அல்லது 1:-1). அரைக்கும் குடுவைகளில் உள்ள அரைக்கும் குண்டுகள், கோரியோலிசு விசைகள் என்று அழைக்கப்படும் மேலடுக்கப்பட்ட சுழற்சி இயக்கங்களுக்கு உட்படுத்தப்படுகின்றன. குண்டுகள் மற்றும் அரைக்கும் குடுவைகளுக்கு இடையே உள்ள வேக வேறுபாடு உராய்வு மற்றும் தாக்க விசைகளுக்கு இடையே ஒரு தொடர்பை உருவாக்குகிறது, அது அதிகமான நிலையற்ற ஆற்றல்களை வெளியிடுகிறது. இந்த ஆற்றல்களுக்கிடையேயான செயல்பாடானது *கோள்வடிவ* குண்டு ஆலையை அரைக்கப்படும் பொருட்களின் அளவைக் குறைப்பதற்கான அதிகப்படியான மற்றும் மிகவும் பயனுள்ளதாக்குகிறது.
# குண்டு ஆலை

## மேலும் பார்க்கவும்

- சீமைக்காரை ஆலை
- Tumble finishing
- செங்குத்துருளை ஆலை
# Module:Person weight

-- This module implements Template:Infobox person/weight  
local p = {}  
local function clean_weight(s)  
s = mw.ustring.gsub(s, 'kilogram', 'kg')
s = mw.ustring.gsub(s, 'kgs', 'kg')
s = mw.ustring.gsub(s, 'kg[%.,]', 'kg')  
s = mw.ustring.gsub(s, 'pound', 'lb')
s = mw.ustring.gsub(s, 'lbs', 'lb')
s = mw.ustring.gsub(s, 'lb[%.,]', 'lb')  
s = mw.ustring.gsub(s, 'stone', 'st')
s = mw.ustring.gsub(s, 'sts', 'st')
s = mw.ustring.gsub(s, 'st[%.,]', 'st')  
s = mw.ustring.gsub(s, '%[%[kg%]%]s', 'kg')  
return s
end  
local function isnumber(s)
if s then
s = mw.ustring.gsub(s, '%+%s*%d+%s*/%s*%d+%s*$', '')
s = mw.ustring.gsub(s, '%s*[–%-]%s*', '')
return tonumber(s)
end
return nil
end  
local function get_convert_weight_args(s, kg_stlb, lb_stlb)
local prefer_m = (prefer or '') == 'm'
local force_m = (enforce or '') == 'm'
local prefer_cm = (prefer or '') == 'cm'
local force_cm = (enforce or '') == 'cm'  
unconverted = clean_weight(s or '') -- basic unit cleaning  
s = mw.ustring.gsub(unconverted, '&[Nn][Bb][Ss][Pp];', ' ')  
local kg = mw.ustring.find(s, 'kg')
local st = mw.ustring.find(s, 'st')
local lb = mw.ustring.find(s, 'lb')  
if kg == nil and st == nil and lb == nil then
return '', unconverted
end  
if kg ~= nil and st == nil and lb == nil then
local n = mw.ustring.sub(s, 1, kg - 1)
if isnumber(n) then
return {n,'kg',kg_stlb and 'lb stlb' or 'lb',0,['abbr']='on'}, mw.ustring.sub(s, kg+2)
end
return '', unconverted
end  
if lb ~= nil and kg == nil and st == nil then
local n = mw.ustring.sub(s, 1, lb - 1)
if isnumber(n) then
return {n,'lb',lb_stlb and 'kg stlb' or 'kg',0,['abbr']='on'}, mw.ustring.sub(s, lb+2)
end
return '', unconverted
end  
if st ~= nil and kg == nil and lb == nil then
local n = mw.ustring.sub(s, 1, st - 1)
if isnumber(n) then
return {n,'st','lb kg',0,['abbr']='on'}, mw.ustring.sub(s, st+2)
end
return '', unconverted
end  
if lb ~= nil and st ~=nil and kg == nil then
local n1 = mw.ustring.sub(s, 1, st - 1)
local n2 = mw.ustring.sub(s, st+2, lb - 1)
if isnumber(n1) and isnumber(n2) then
return {n1,'st',n2,'lb', 'lb kg',0,['abbr']='on'}, mw.ustring.sub(s, lb+2)
end
return '', unconverted
end  
return '', unconverted
end  
function convert_weight(, args)
local targs, str = get_convert_weight_args(args[1], (args['kg-stlb'] or *) ~= *, (args['lb-stlb'] or *) ~= *)  
if type(targs) == 'table' then
return :expandTemplate{ title = 'convert', args = targs} .. str
else
return str
end
end  
function p.weight
return convert_weight(, .args[1] and .args or :getParent.args)
end  
return p
# பண்டிட் கே. சந்தானம்

**பண்டிட் கே. சந்தானம்** (25 ஆகத்து 1885 - 30 ஆகத்து 1949) தமிழ்நாட்டைச் சேர்ந்த பாரிஸ்டர், அரசியலர், தொழிலதிபர் மற்றும் இந்திய விடுதலைப் போராளி ஆவார்.
# பண்டிட் கே. சந்தானம்

## வாழ்க்கைக் குறிப்பு

இன்றைய தஞ்சாவூர் மாவட்டத்தில் உள்ள கும்பகோணம் நகரில் வாழ்ந்த ஒரு ஐயங்கார் குடும்பத்தில் 25 ஆகத்து 1885 அன்று பிறந்தவர்.  
லாலா லஜபதி ராயின் நெருங்கிய கூட்டாளியாக இருந்தவர். இலட்சுமி இன்சூரன்ஸ் நிறுவனத்தை இணைந்து நிறுவினார், அது பின்னர் இந்திய ஆயுள் காப்பீட்டுக் கழகமாக மாறியது.  
ஜாலியன் வாலாபாக் படுகொலையை அம்பலப்படுத்துவதில் முக்கியப் பங்கு வகித்தார். பிரித்தானிய இந்திய அரசாங்கத்தால் நியமிக்கப்பட்ட ஹண்டர் ஆணைக்குழுவின் உறுப்பினராக இருந்தவர். இந்திய தேசிய காங்கிரசின் முன்னாள் செயலர். இலாகூர் நகரத்தின் முன்னாள் நகர ஆணையராக விளங்கியவர்.  
ஆரிய சமாஜ தலைவர் பண்டிட் ஆட்டம்ராம் வீயின் மகள் கிருஷ்ணாவை மணந்தவர்.  
மோகன்தாசு கரம்சந்த் காந்தியின் ஒத்துழையாமை இயக்கத்தில் பங்கு பெற்றவர்.  
தன் 64-ஆம் பிறந்தநாளுக்கு ஐந்து நாட்களுக்குப் பின் 30 ஆகத்து 1949 அன்று தில்லியில் காலமானார்.
# பி. கல்யாணசுந்தரம்பிள்ளை

**பி. கல்யாணசுந்தரம் பிள்ளை** என்பவர் இந்திய விடுதலைப் போராட்ட வீரர் ஆவார். இவர் பிரித்தானிய இந்தியாவின், சென்னை மாகாணத்தின், கும்பகோணத்தில் 1912 ஆம் ஆண்டு செப்டம்பர் 25 ஆம் தேதி பிறந்தார். இவரது தந்தை பெயர் பொன்னையாப்பிள்ளை என்பவராவார். சிறுவயதிலிருந்தே காந்தியின் தத்துவங்களால் ஈர்க்கப்பட்ட அவர் நாட்டின் விடுதலைப் போராட்டங்களில் பங்கேற்றார். மே 1930 இல், ஆங்கிலேயர்களின் கொடுங்கோன்மை பற்றிய வாசகங்கள் அடங்கிய சுவரொட்டிகளை ஒட்டியதற்காக ராமசாமியுடன் சேர்ந்து திருச்சிராப்பள்ளி சிறையில் ஆறு மாதங்கள் சிறையில் அடைக்கப்பட்டார். அவர் 1932 இல் ஒத்துழையாமை இயக்கத்தில் பங்கேற்றதால், ஆறு மாதங்கள் சிறைத்தண்டனை விதிக்கப்பட்டார். அதே ஆண்டில் பத்திரிகை அவசரச் சட்டத்தின் கீழ் மீண்டும் கைது செய்யப்பட்டு திருச்சிராப்பள்ளி மத்திய சிறையில் அடைக்கப்பட்டு, 6, சனவரி, 1933 அன்று விடுவிக்கப்பட்டார்.  
1941 இல், அவர் தனது சொந்தத் தொழிலைத் தொடங்கினார், அதில் கிடைக்கும் வருமானத்தை ஏழைகளுக்கு உதவவும், மக்களிடையே சுதந்திர உணர்வை உருவாக்கவும் பயன்படுத்தினார்.  
கல்யாணசுந்தரம் பிள்ளை திருச்சிராப்பள்ளி மத்திய சிறையில் இருந்தபோது வி. நடேசனும் காக்காஜி ராமசாமியும் ஒரே அறையில் இருந்தனர். இந்திய அரசு, 1988 இல், இந்திய சுதந்திரத்தின் 41 வது ஆண்டு விழாவைக் கொண்டாடும் வகையில் அவருக்கு தாமிரப்பட்டம் வழங்கியது.
# சரோஜ் நாராயணசுவாமி

**சரோஜ் நாராயணசுவாமி** (*Saroj Narayanaswamy*; 10 சூன் 1935 – 13 ஆகத்து 2022) இந்திய வானொலி ஒலிபரப்பாளரும் மொழிபெயர்ப்பாளரும் ஆவார்.
# சரோஜ் நாராயணசுவாமி

## எழுதிய நூல்கள்

- அறிவியல் (வினாக்களும் விடைகளும்), 2015
# சரோஜ் நாராயணசுவாமி

## மறைவு

பணி ஓய்வுக்குப் பிறகு மும்பையில் வசித்து வந்த சரோஜ் நாராயணசுவாமி 2022 ஆகத்து 13 அன்று தனது 87-ஆவது அகவையில் மும்பையில் காலமானார். இவரது கணவர் நாராயணசுவாமி 75-ஆவது அகவையில் காலமாகி விட்டார். இவர்களுக்கு ஒரு ஆண், ஒரு பெண் என இரண்டு பிள்ளைகள் உள்ளனர்.
# 1227

**1227** (**MCCXXVII**) என்பது யூலியன் நாட்காட்டியின் படி வெள்ளிக்கிழமையில் துவங்கும் ஒரு சாதாரண ஆண்டு ஆகும்.
(சீனா) மீதான மங்கோலியப் படையெடுப்பு]]
# 1227

## பிறப்புகள்

- அஜு (அல்லது **அச்சு**), மங்கோலிய இராணுவத் தலைவர் மற்றும் வேந்தர் (இ. 1287)
# 1227

## இறப்புகள்

- சூலை 23 &ndash; சியு சுஜி, சீனத் தாவோயிய சமயத் தலைவர் (பி. 1148)
- ஆகத்து 18 &ndash; செங்கிஸ் கான், மங்கோலியப் பேரரசைத் தோற்றுவித்தவர்
- சூச்சி, மங்கோலியத் தளபதி மற்றும் செங்கிஸ் கானின் மகன் (பி. 1182)
# விலங்கு அறிதிறன்

ஒன்று ஒரு கல்லை கருவியாகப் பயன்படுத்தி கொட்டையை உடைக்கும் காட்சி]]
பறவை வகைகள் நிகழ்த்தும் இந்த 'சரம் இழுத்தல்' போன்ற பரிசோதனைகள் விலங்குகளின் அறிதிறன் பற்றிய புதிய நுண்ணிய தகவல்களை வழங்குகின்றன.]]  
**விலங்கு அறிதிறன்** (animal cognition) என்பது பூச்சிகள் உட்பட மனிதரல்லா விலங்குகளின் மனத் திறன்களை உள்ளடக்கியது. இந்தத் துறையில் பயன்படுத்தப்படும் ஆய்வுகளான விலங்குகளின் பழக்கப்படுத்துதல் மற்றும் கற்றல் பற்றிய ஆய்வுகள் ஒப்பீட்டு உளவியலில் இருந்து உருவாக்கப்படுபவை. விலங்கு அறிதிறன் ஆய்வுகளானது நடத்தையியல், நடத்தை சூழலியல், பரிணாம உளவியல் ஆகியவற்றில் உள்ள ஆராய்ச்சிகளாலும் வலுசேர்க்கப்படுகின்றன; இதன் காரணமாகவே இத்துறையானது சில நேரங்களில் **அறிதிற நடத்தையியல்** (cognitive ethology) என்ற மாற்றுப் பெயராலும் அறியப்படுகிறது. விலங்கு நுண்ணறிவு என்ற சொல்லுடன் தொடர்புடைய பல நடத்தைகளும் விலங்கு அறிதிறனுக்குள் அடக்கப்படுகின்றன.  
பாலூட்டிகள் (குறிப்பாக முதனிகள், கடற்பாலூட்டிகள், யானைகள், நாய்கள், பூனைகள், பன்றிகள், குதிரைகள், கால்நடைகள், ரக்கூன்கள் மற்றும் கொறித்துண்ணிகள் உள்ளிட்டவை), பறவைகள் (கிளிகள், கோழிகள், காகங்கள் மற்றும் புறாக்கள் உள்ளிட்டவை), ஊர்வன (பல்லிகள், பாம்புகள் மற்றும் ஆமைகள் உள்ளிட்டவை), மீன் வகைகள் மற்றும் முதுகெலும்பிலிகள் (தலைக்காலிகள், சிலந்திகள் மற்றும் பூச்சிகள் உள்ளிட்டவை) ஆகியவற்றில் விலங்கு அறிதிறன் குறித்து ஆராய்ச்சியாளர்கள் ஆய்வு செய்துள்ளனர்.
# விக்கிப்பீடியா:Statistics/weekly/14-Aug-2022
# இதயத் துடிப்பு கண்காணிப்பு கருவி

**இதயத் துடிப்பு கண்காணிப்பு கருவி** (*Heart rate monitor*) என்பது இதயத் துடிப்பை நிகழ் நேரத்தில் அளவிட/காட்ட அல்லது பிற்கால ஆய்வுக்காகப் பயன்படுத்தப்படும் தனிப்பட்ட கண்காணிப்பு சாதனமாகும். பல்வேறு வகையான உடற் பயிற்சிகளைச் செய்யும்போது இதயத் துடிப்புத் தரவைச் சேகரிக்க இக்கருவி பெரும்பாலும் பயன்படுத்தப்படுகிறது. மின் இதயத் தகவலை அளவிடுவது இதய துடுப்பலை அளவி ஆகும்.  
மருத்துவமனைகளில் பயன்படுத்தப்படும் மருத்துவ இதயத் துடிப்பு கண்காணிப்பு பொதுவாக கம்பி வடம் மற்றும் பல உணர்வுகளைப் பயன்படுத்தி அளவிடப்படுகிறது. இதற்காகப் பயன்படுத்தப்படும் கையடக்க மருத்துவ அலகுகள் கோல்டர் கண்காணிப்பு கருவியாகும். இதயக் குறைபாடுடையோரின் இதய துடுப்பினை அளவிட அன்றாட பயன்பாட்டிற்காக ஏற்ற வகையில் வடிவமைக்கப்பட்ட இக்கருவிகளில் இணைப்புக் கம்பிகளைப் பயன்படுத்த வேண்டாம்.
# இதயத் துடிப்பு கண்காணிப்பு கருவி

## வரலாறு

ஆரம்பக்கால கருவிகளில் இதயத் துடுப்பினை அளவிடவேண்டியவரின் மார்பில் இணைக்கப்பட்ட மின் முனைகளுடன் கூடிய கண்காணிப்பு பெட்டியைக் கொண்டிருந்தன. முதல் கம்பி வடமில்லா இதயத் துடிப்பலைக் கருவி பின்லாந்து தேசிய நாடுகளுக்கிடையேயானஇசுகி குழுவினரின் பயிற்சி உதவியாக *போலார் எலக்ட்ரோவால்* 1977-ல் கண்டுபிடிக்கப்பட்டது. 1980களின் நடுப்பகுதியில் தடகள வீரர்களின் "தீவிர பயிற்சி” பேசுபொருளாக மாறியதால் கம்பி வடமில்லா தனிப்பட்ட இதய அளவீட்டுக் கருவிகளின் சில்லறை விற்பனை 1983-ல் தொடங்கியது.
# இதயத் துடிப்பு கண்காணிப்பு கருவி

## தொழில்நுட்பங்கள்

படம் (இடது: முன் பார்வை; வலது: பக்கக் காட்சி). சுற்றுப் பலகை, தரவு பரிமாற்றத்திற்கான அலைவாங்கி, மின்கலன் மற்றும் படத்தின் மேல் மற்றும் கீழ் பக்கத்துப் பட்டையில் மின்முனைகளுக்கான இணைப்பு பகுதி.]]
நவீன இதயத் துடிப்பு கண்காணிப்பு கருவி பொதுவாக இதய சமிக்ஞைகளை மின்சார அல்லது ஒளியியல் பதிவு முறைகளில் ஏதேனும் ஒன்றைப் பயன்படுத்துகின்றன. இந்த இரண்டு வகையான சமிக்கைகளும் ஒரே அடிப்படையான இதயத் துடிப்புத் தரவை வழங்க முடியும். இதயத் துடிப்பை அளவிட முழு தானியங்கி வழிமுறை பான் - தாம்ப்கின்சு படிமுறைத் தீர்வு பயன்படுத்தப்படுகிறது.  
இதயத் துடிப்பலை அளவி உணர்விகள் பொதுவாக மருத்துவ சாதனங்களில் செயல்படுத்தப்படும் இதய அறைகளின் விரிவு மற்றும் சுருங்குதலைக் கட்டுப்படுத்தும் மின் சமிக்ஞைகளால் உருவாக்கப்படும் உயிர் ஆற்றலை அளவிடுகின்றன.  
*ஒளிபிளெதிஸ்மோகிராபி* உணர்விகள் இதயத்தின் உந்திச் செயலால் கட்டுப்படுத்தப்படும் இரத்த அளவை அளவிட ஒளி அடிப்படையிலான தொழில்நுட்பத்தைப் பயன்படுத்துகின்றன.
# இதயத் துடிப்பு கண்காணிப்பு கருவி

## தொழில்நுட்பங்கள்

### மின்சாரம்

மின் கண்காணிப்பு மானி இரண்டு கூறுகளைக் கொண்டிருக்கின்றது: ஒரு கண்காணிப்பு மானி/மின்கடத்தி-இது இதய அளவினை அளவிட வேண்டியவரின் மார்புப் பட்டையில் அணியக்கூடியது. மற்றது, சமிக்கையினைப் பெறக்கூடிய கருவி. இதயத் துடிப்பு கண்டறியப்பட்டால், வானொலி சமிக்கை அனுப்பப்படும். இதனை ஏற்பி தற்போதைய இதயத் துடிப்பைக் காட்ட/நிர்ணயிப்பதற்குப் பயன்படுத்துகிறது. இந்த சமிக்கை ஒரு எளிய வானொலி அலைத் துடிப்பாக இருக்கலாம் அல்லது மார்புப் பட்டையிலிருந்து (புளூடூத், *ஏஎன்டி*, அல்லது பிற குறைந்த சக்தி கொண்ட வானொலி இணைப்புகள் போன்றவை) தனித்துவமான குறியிட்டு சமிக்கையாக இருக்கலாம். புதிய தொழில்நுட்பம் ஒரு பயனரின் ஏற்பி அருகிலுள்ள மற்ற அலைபரப்பி சமிக்கைகளைப் பயன்படுத்துவதை (குறுக்கிடு) தடுக்கிறது . பழைய *போலார்* 5.1 கிலோ ஹெர்ட்சு வானலைச் செலுத்திடு தொழில்நுட்பம் நீருக்கடியிலும் பயன்படுத்தக்கூடியது. புளூடூத் மற்றும் *ஆண்ட்*+ இரண்டும் 2.4 அயிரிமா அலகினைப் பயன்படுத்துகின்றன. இதன் மூலம் நீருக்கடியில் சமிக்கைகளை அனுப்ப முடியாது.
# இதயத் துடிப்பு கண்காணிப்பு கருவி

## தொழில்நுட்பங்கள்

### ஒளியியல்

மிக சமீபத்திய சாதனங்கள் இதயத் துடிப்பை அளவிடுவதற்கு ஒளியியலைப் பயன்படுத்துகின்றன. தோல் வழியாக ஒளி உமிழ் இருமுனையத்திலிருந்து<nowiki/>ஒளியைப் பிரகாசிக்கின்றன. இரத்த நாளங்களில் இது எவ்வாறு சிதறுகிறது என்பதை அளவிடப்பட்டு, இதயத் துடிப்பு நிர்ணயிக்கப்படுகிறது. இந்தத் தொழில்நுட்பத்தைப் பயன்படுத்தி சில சாதனங்கள் இரத்த உயிர்வளி செறிவூட்டலை அளவிடுகிறது. சில சமீபத்திய ஒளியியல் உணர்விகள் மேலே குறிப்பிட்டபடி தரவையும் அனுப்பலாம்.  
செல்பேசி அல்லது கைக்கடிகாரங்கள் போன்ற புதிய சாதனங்கள் தகவல்களை வெளியிட மற்றும்/அல்லது சேகரிக்கப் பயன்படுத்தப்படலாம். சில சாதனங்கள் இதயத் துடிப்பு, உயிர்வளி செறிவு மற்றும் பிற அளவுருக்களை ஒரே நேரத்தில் கண்காணிக்க முடியும். வேகம், இருப்பிடம் மற்றும் தூரத்தைக் கண்டறிய முடுக்கமானிகள், கொட்பளவி மற்றும் புவியிடங்காட்டி போன்ற உணர்விகளை இவற்றில் இருக்கலாம்.  
சமீபத்திய ஆண்டுகளில், திறன் கடிகைகளில் இதயத் துடிப்பு கண்காணிப்பு மானி சேர்க்கப்படுவது பொதுவானதாகவும், பிரபலமாகவும் உள்ளது. சில திறன் கடிகைகளில், திறன் பட்டைகள் மற்றும் செல்பேசி *பிபிஜி* உணர்விகளைப் பயன்படுத்துகின்றன.
# இதயத் துடிப்பு கண்காணிப்பு கருவி

## தொழில்நுட்பங்கள்

### உடற்பயிற்சி அளவீடுகள்

*கார்மின், போலார் எலக்ட்ரோ, சுன்டோ* மற்றும் *பிட்பிட்* ஆகியவை நுகர்வோர் இதயத் துடிப்பு தயாரிப்புகளை விற்பனை செய்யும் விற்பனையாளர்கள் ஆவர். பெரும்பாலான நிறுவனங்கள் தங்கள் சொந்த தனியுரிமை இதயத் துடிப்பு படிமுறைத் தீர்வு பயன்படுத்துகின்றன.
# இதயத் துடிப்பு கண்காணிப்பு கருவி

## துல்லியம்

புதிய, மணிக்கட்டு அடிப்படையிலான இதயத் துடிப்பு கண்காணிப்பு மானிகள், சுயாதீன சோதனைகள் மூலம், மார்புப் பட்டையின் சகாக்களைப் போலவே கிட்டத்தட்ட 95% துல்லியத்தைக் காட்டும் வகையில் செயல்படுகின்றன. ஆனால் சில நேரங்களில் 30%க்கும் அதிகமான பிழைகள் பல நிமிடங்களுக்குத் தொடரலாம். தீவிரமான செயல்பாட்டின் போது அல்லது நீருக்கடியில் பயன்படுத்தும் போது ஒளியியல் சாதனங்கள் குறைவான துல்லியத்துடன் செயல்பட வாய்ப்புள்ளது.  
தற்போது இதயத் துடிப்பு மாறுபாடு ஒளியியல் சாதனங்களில் குறைவாகவே உள்ளது. ஆப்பிள் 2018-ல் ஆப்பிள் கடிகாரச் சாதனங்களுக்கு தரவு சேகரிப்பை அறிமுகப்படுத்தியது.
# இதயத் துடிப்பு கண்காணிப்பு கருவி

## மேலும் பார்க்கவும்

- ஆப்பிள் வாட்ச்
# மால்குடி

**மால்குடி** (*Malgudi*) என்பது ஆர். கே. நாராயணின் புதினங்கள், சிறுகதைகள் போன்றவற்றில் இடம்பெற்றற கருநாடகத்தின், ஆகும்பேயில் அமைந்துள்ளதாக சித்தரிக்கப்படும் ஒரு கற்பனை ஊராகும் . இது நாராயணின் பெரும்பாலான படைப்புகளில் கதை நடக்கும் இடமாக அமைக்கப்பட்டுள்ளது. அவரது முதல் புதினமான *சுவாமி அண்ட் பிரண்ட்ஸ்* தொடங்கி, அவருடைய பதினைந்து புதினங்களில் ஒன்றைத் தவிர மற்ற அனைத்தும், அவரது பெரும்பாலான சிறுகதைகளுக்கும் களமாக இந்த கற்பனை ஊர் உள்ளது.  
மால்குடியை இந்தியாவின் நுண்ணிய ஒரு வடிவமாக நாராயணன் சித்தரித்துள்ளார். *மால்குடி டேசில்* குறிப்பிடப்பட்டுள்ளபடி, 19 ஆம் நூற்றாண்டில் ஒரு கற்பனையான பிரித்தானிய அதிகாரியான சர் ஃபிரட்ரிக் லாலே ஒரு சில கிராமங்களை ஒன்றிணைத்து வளர்த்து அதன் மூலம் மால்குடி உருவாக்கப்பட்டது. சர் ஃபிரெட்ரிக் லாலியின் பாத்திரமானது 1905 இல் மதராஸ் கவர்னராக இருந்த ஆர்தர் லாலியை அடிப்படையாக கொண்டதாக இருக்கலாம். இப்போது சிமோகா மக்களவைத் தொகுதி உறுப்பினர் சிமோகா-தலகுப்பா தொடருந்து பாதையில் உள்ள அரசலு தொடருந்து நிலையத்தை மால்குடி தொடருந்து நிலையமாக மாற்றுமாறு இந்திய இரயில்வேக்கு கோரிக்கை விடுத்துள்ளார்.
# மால்குடி

## புவியியலும், தோற்றமும்

மால்குடி ஊரானது, மைசூர் மற்றும் மதராஸ் மாநிலங்களின் எல்லையிலும், மதராசிலிருந்து சில மணிநேர பயண நேரத்திலும், கற்பனையான மெம்பி காடுகளுக்கு அருகிலும், கற்பனையான சரயூ ஆற்றங்கரையில் அமைந்துள்ளது.  
மால்குடி ஊர் ஒரு பனைக்கதை படைப்பு என்று நாராயணன் குறிப்பிட்டாலும் ஒருபுறம் ஆறும் மறுபுறம் காடும், லாலி சாலை, வெரைட்டி ஹால், பாம்பே ஆனந்த பவண் உணவு விடுதி போன்ற மால்குடியை சித்தரிக்கும் கட்டிடங்களும் பாதைகளும். வாசகர்கள் சிலரை அதன் உண்மையான இருப்பிடமாக மைசூர் என்று பூகிக்க வைக்கின்றனது. மால்க்குடி ஊராக சிலர் கருதும் 'இடங்களில்' காவேரி கரையில் அமைந்துள்ள இலால்குடி மற்றும் பழைய மைசூர் மாநிலத்தில் அமைந்துள்ள யாதவகிரி போன்றவை உள்ளன.
# மால்குடி

## இடங்களும் அடையாளங்களும்

### சரயு ஆறு

மால்குடி சரயு ஆற்றங் கரையில் அமைந்துள்ளது. *சுவாமி அண்ட் ஃப்ரெண்ட்சில்*, சுவாமி, மணி, ராஜம் ஆகியோர் தங்கள் மாலை நேரங்களை ஆற்றங்கரையில் விளையாடியோ அரட்டையடித்தோ பொழுதை செலவிடுகிறார்கள். தி கைடு புதினத்தில், ஞாதுவான ராஜு, வறண்டுபோயுள்ள சரயுவின் கரையில், மழை வேண்டி உண்ணாநோன்பு இருக்கிறார். மகாத்மா காந்தி மால்குடிக்கு வரும்போது, சரயு ஆற்றங்கரையில் கூட்டங்களும் பேச்சுகளும் நடைபெறுவதாக சித்தரிக்கபட்டுள்ளது.
# மால்குடி

## இடங்களும் அடையாளங்களும்

### தெருக்களும் சுற்றுப்புறங்களும்

கடை வீதி மால்குடியின் மையத் தெருவாகும். அதில் பாம்பே ஆனந்த் பவண் மற்றும் ட்ரூத் பிரிண்டிங் ஒர்க்ஸ் உள்ளிட்ட பல பெரிய கடைகள் அமைந்துள்ளன. கபீர் தெரு மால்குடியின் உயரடுக்கு மக்களின் வசிப்பிடமாகும். அதே சமயம் லாலி விரிவாக்கம் என்பது பணக்காரர்கள் மற்றும் செல்வாக்கு மிக்கவர்கள் வசிக்கும் புதிய வரவிருக்கும் பகுதியாகும். எண்ணெய் வியாபாரிகளின் இருப்பிடமான எல்லம்மன் தெரு, கடைசித் தெரு, அதைத் தாண்டி சரயு ஆறு உள்ளது. மற்ற தெருக்களில் குரோவ் தெரு, காளிகாட் லேன் மற்றும் விநாயக் முதலி தெரு ஆகியவை அடங்கும்.  
எல்லம்மன் தெருவிற்கும் ஆற்றுக்கும் இடையில் நல்லப்பாவின் தோப்பும் தகனக் கூடமும் உள்ளன. தீண்டத்தகாதவர்களும், துப்புரவுப் பணியாளர்களும் ஆற்றின் கீழ் கரையில் வசிக்கின்றனர்.
# மால்குடி

## இடங்களும் அடையாளங்களும்

### கட்டடங்கள்

பழைய வெரைட்டி ஹாலுக்குப் பதிலாக 1935ல் பேலஸ் டாக்கீஸ் கட்டப்பட்டது. ஆல்பர்ட் மிஷன் பள்ளி மற்றும் ஆல்பர்ட் மிஷன் கல்லூரி ஆகியவை மிகவும் பிரபலமான கல்வி நிறுவனங்கள். வாரியப் பள்ளி மற்றும் நகர தொடக்கப் பள்ளிகளும் உள்ளன.
# மால்குடி

## இடங்களும் அடையாளங்களும்

### மற்ற அடையாளங்கள்

மால்குடியில் ஒரு சிறிய தொடருந்து நிலையம் உள்ளது. இது பல அத்தியாயங்களில் கதையின் மையமாக உள்ளது. மால்குடியின் முக்கிய மருத்துவமனை மால்குடி மருத்துவ மையம் (எம்எம்சி). குதிரைமீது அமர்ந்திருக்கும் சர் ஃபிரெட்ரிக்கின் சிலை மற்றொரு முக்கிய அடையாளமாக அமைகிறது. மற்றொரு முக்கியமான இடம் தி போர்டுலெஸ், பெயர் பலகை ஏதும் இல்லாத சிறிய உணவகம். போர்டுலெஸ் மால்குடியின் தற்போதைய நிகழ்வுகள் குறித்த விவாத மையமாக உள்ளது.
# மால்குடி

## இடங்களும் அடையாளங்களும்

### மெம்பி காடு

சரயு ஆற்றின் மறுபுறம் மெம்பி காடு உள்ளது. இது பல குன்றுகளையும் குகைகளையும் கொண்டுள்ளது. அங்கு காணப்படும் விலங்குகளில் புலி, மான், லாங்கர் குரங்கு, எருமை போன்றவை ஆகியவை அடங்கும்.
# மால்குடி

## சமகால பண்பாட்டில்

கன்னட நடிகரும் இயக்குனருமான சங்கர் நாக் இயக்கிய 1986 ஆம் ஆண்டய இந்தியத் தொலைக்காட்சித் தொடரான *மால்குடி டேஸ்*, ஆர். கே. நாராயணின் பெயரிடப்பட்ட படைப்புகளை அடிப்படையாகக் கொண்டதாக இருந்தது. இது பெரும்பாலும் கர்நாடகத்தின் சீமக்கா மாவட்டத்தில் ஆகும்பே அருகே படமாக்கப்பட்டது. ஆனாலும் சில இதன் அத்தியாயங்கள் பெங்களூர் மற்றும் கர்நாடகத்தின் தும்கூர் மாவட்டத்தில் உள்ள தேவராயனதுர்காவிலும் படமாக்கப்பட்டன.  
*மால்குடி* " தென்னிந்தியாவில் அமைந்துள்ள ஒரு அழகிய இடம்" என்ற கருத்து பரலக கற்பனையில் வேரூன்றியுள்ளது. தென்னிந்திய பாணியிலான உணவகங்கள் *"மால்குடி"* என்ற பெயரிலோ அதை ஒத்திதாகவோ உள்ளன. சியாம் குழுமம் சென்னை, பெங்களூர், ஐதராபாத்த் போன்ற இடங்களில் மால்குடி உணவகங்களை நடத்தி வருகிறது. கொல்கத்தாவில் "மால்குடி ஜங்சன்" என்ற உணவகம் உள்ளது.
# விலங்கு நெறியியல்

**விலங்கு நெறியியல்** (ஆங்கிலம்: animal ethics) என்பது மனித–விலங்கு உறவுகள், விலங்குகளுக்குத் தரப்படும் தார்மீக அடிப்படையிலான மதிப்பு, மனிதரல்லா விலங்குகள் நடத்தப்பட வேண்டிய முறைகள் ஆகியவற்றை ஆராயும் நெறியியல் துறையின் ஒரு கிளை ஆகும். இதன் கீழ் வரும் பாடத்தலைப்புகள் விலங்குரிமை, விலங்கு நலன், விலங்கு சட்டம், விலங்கினவாதம், விலங்கு அறிதிறன், வனவிலங்குப் பாதுகாப்பு, காட்டு விலங்குத் துன்பம், மனிதரல்லா விலங்குகளின் தார்மீக அந்தஸ்து, மனிதரல்லா விலங்குகளின் நபர்த்தன்மை என்ற கருத்து, மனித விதிவிலக்குவாதம், விலங்குப் பயன்பாட்டின் வரலாறு, நீதிக் கோட்பாடுகள் உள்ளிட்டவையாகும். தற்கால தார்மீக மற்றும் அரசியல் மெய்யியல்களில் நிரூபிக்கப்பட்டு ஏற்கப்பட்டுள்ள கோட்பாடுகளுக்கு இணங்க, விலங்கு நெறியியல் துறையை ஆய்வு செய்யப் பல்வேறு கோட்பாட்டு அணுகுமுறைகள் முன்மொழியப்பட்டுள்ளன. நெறியியல் என்ற சொல்லின் பொருளைப் பற்றி நிலவும் மாறுபட்ட புரிதல்களால் முற்றிலும் ஏற்றுக்கொள்ளப்பட்ட கோட்பாடு எதுவும் இன்றளவில் இல்லை; இருப்பினும், விலங்குரிமை, பயனெறிமுறைக் கோட்பாடு போன்ற சமூகத்தால் மிகவும் பரவலாக ஏற்றுக்கொள்ளப்பட்ட கோட்பாடுகள் உள்ளன என்பது குறிப்பிடத்தக்கது.
# தி கைடு

**தி கைடு** (*The Guide*) என்பது 1958 ஆம் ஆண்டு இந்திய எழுத்தாளர் ஆர். கே. நாராயணனால் ஆங்கிலத்தில் எழுதப்பட்ட ஒரு புதினம் ஆகும். அவரது பெரும்பாலான படைப்புகளைப் போலவே இந்தப் புதினமும் தென்னிந்தியாவின் கற்பனை நகரமான மால்குடியை அடிப்படையாகக் கொண்டது. கதாநாயகன் ராஜு, ஒரு சுற்றுலா வழிகாட்டியிலிருந்து ஆன்மீக வழிகாட்டியாகவும், பின்னர் இந்தியாவின் மிகப் பெரிய புனிதர்களில் ஒருவராகவும் மாறுவதை புதினம் விவரிக்கிறது.  
இந்த புதினம் நாராயணனுக்கு 1960 ஆம் ஆண்டு சாகித்திய அகாதமியின், ஆங்கிலத்திற்கான சாகித்ய அகாதமி விருதை பெற்றுத் தந்தது. 2022 ஆம் ஆண்டில், இரண்டாம் எலிசபெத்தின் எழுபதாம் பிறந்த நாளான பிளாட்டினம் ஜூபிலி கொண்டாடத்தை முன்னிட்டு தேர்ந்தெடுக்கப்பட்ட காமன்வெல்த் எழுத்தாளர்களின் 70 புத்தகங்களின் "பிக் ஜூபிலி ரீட்" பட்டியலில் இந்த நூலும் சேர்க்கப்பட்டது.
# தி கைடு

## கதை சுருக்கம்

ராஜு (புனைப்பெயர்: ரயில்வே ராஜு) ஒரு மோசடி சுற்றுலா வழிகாட்டி ஆவார். அவர் தொல்லியல் ஆய்வாளர் மார்கோவின் மனைவியான ரோசி என்ற அழகிய நடனக் கலைஞரைக் காதலிக்கிறார். தென்னிந்தியாவின் கற்பனை நகரமான மால்குடிக்கு சுற்றுலாப் பயணிகளாக அவர்கள் வந்துள்ளனர். ரோசியின் நடன ஆர்வத்தை மார்கோ விரும்பவில்லை. ரோசியின் நடன ஆர்வத்தை ராஜு ஊக்குவிக்கிறார். இதனால் ரோசி, தன் கனவுகளை நனவாக்க நடன வாழ்க்கையைத் தொடங்க முடிவு செய்கிறாள். இச் செயல்பாட்டில், அவர்கள் இருவரும் நெருக்கமாகின்றனர். அவர்களின் உறவை அறிந்த மார்கோ, ரோசியை மால்குடியிலேயே விட்டுவிட்டு தனியாக மதராஸ் செல்கிறார். ரோசி ராஜுவின் வீட்டிற்கு வருகிறாள். அவர்கள் ஒன்றாக வாழத் தொடங்குகின்றனர். ஆனால் ராஜுவின் தாய் இவர்களது உறவை ஏற்காமல் அவர்களை விட்டு பிரிந்து செல்கிறார். ராஜு ரோசியின் கலைவாழ்வின் மேலாளராகிறார். விரைவில், ராஜுவின் சந்தைப்படுத்தல் உத்திகளின் உதவியுடன், ரோசி ஒரு வெற்றிகரமான நடனக் கலைஞராக மாறுகிறாள். இந்நிலையில் ராஜு, தற்செருக்கு உடையவராகவும், பணத்தாசை கொண்டவராகவும் மாறுகிறார். பின்னர் ரோசியின் கையெழுத்தை போலியாக போட்ட வழக்கில் ராஜு சிக்குகிறார். அவரைக் காப்பாற்ற ரோசி எவ்வளவோ முயன்ற போதிலும் இரண்டு ஆண்டு சிறைத்தண்டனை ராஜுவுக்கு கிடைக்கிறது. தண்டனை காலம் முடிந்த முடிந்த பிறகு, ராஜு மங்கள் என்ற கிராமத்தை கடந்து செல்கிறார், அங்கு அவரை ஒரு சாது என்று மக்கள் தவறாக நினைக்கின்றனர். அவமானத்துடன் மால்குடிக்குத் திரும்ப விரும்பாத ராஜு, அ்ந்த கிராமத்தை அடுத்துள்ள பாழடைந்த கோயிலில் தங்க முடிவு செய்கிறார். அங்கு அவர் சாதுவாக நடிக்கிறார். கிராம மக்களிடையே பிரசங்கங்கள் செய்கிறார். மேலும் அவர்களின் அன்றாட பிரச்சனைகள், தகராறுகள் போன்றவற்றைத் தீர்க்கிறார். அதன்பிறகான காலத்தில் கிராமத்தில் பஞ்சம் ஏற்படுகிறது. கிராமத்தில் மழைபொழிய வேண்டும் என்பதற்காக ராஜு உண்ணாநோன்பு இருப்பார் என்ற கருத்து கிராம மக்களிடையே ஏற்படுகிறது. ராஜுவை கோயிலில் முதன்முதலில் பார்த்து, மற்ற கிராமவாசிகளைப் போலவே அவர் மீது நம்பிக்கையை வளர்த்துக் கொண்ட வேலனிடம் ராஜு தனது கடந்த கால உண்மையைப் பற்றிய கூறுகிறார். அவரின் அந்த வாக்குமூலத்தால் வேலனின் நடத்தையில் எந்த மாற்றமும் ஏற்படவில்லை. ராஜு உண்ணாநோன்பை மேற்கொள்ள முடிவு செய்கிறார். அவரது உண்ணாநோன்பு குறித்து ஊடகங்களில் வெளியானதால், அவரது உண்ணாவிரதத்தைப் பார்க்க பெரும் கூட்டம் கூடுகிறது. நோன்பின் பதினோராம் நாள் காலையில், அவர் தனது அன்றாட சடங்குகளின் ஒரு பகுதியாக ஆற்றங்கரைக்குச் செல்கிறார். தொலைவில் உள்ள மலைகளில் மழை பெய்வதை உணர்கிறார், அவர் ஆற்றில் மூழ்குகிறார். மழை பெய்ததா, அல்லது ராஜு இறந்தாரா என்பது தெரியவில்லை. இது வாசகரின் கற்பனைக்கே விடப்படுகிறது.
# தி கைடு

## தழுவல்கள்

இப் புதினத்தை அடிப்படையாகக் கொண்டு 1965 இல் *கைடு* திரைப்படம் வெளியானது. இதை விஜய் ஆனந்த் இயக்கியிருந்தார். இதில் ராஜுவாக தேவ் ஆனந்த், ரோசியாக வஹீதா ரெஹ்மான் மற்றும் முக்கிய வேத்தில் லீலா சிட்னீஸ் நடித்தனர். படத்திற்கான இசையை எஸ். டி. பர்மன் அமைத்திருந்தார். திரைப்படத்தின் முடிவு புதினத்தின் முடிவிலிருந்து வேறுபட்டதாக இருந்தது.  
120 நிமிட அமெரிக்க பதிப்பை பேர்ல் எஸ். பக் எழுதினார், மேலும் டாட் டேனிலெவ்ஸ்கி இயக்கி தயாரித்தார். இப்படம் வெளியான 42 ஆண்டுகளுக்குப் பிறகு 2007 கான் திரைப்பட விழாவில் திரையிடப்பட்டது.  
இந்த புதினத்தை தழுவி 1968 இல் நாடகம் உருவாக்கப்பட்டது. இந்த நாடகம் வில்லியம் கோல்ட்மேன் நூலான *தி சீசன்: எ கேண்டிட் லுக் அட் பிராட்வேயில்* விவரிக்கப்பட்டது.
# பங்கோர் டச்சு கோட்டை

**பங்கோர் டச்சு கோட்டை** (ஆங்கிலம்: *Dutch Fort Pangkor*; மலாய் மொழி: *Kota Belanda*; டச்சு மொழி: *Hollandse stad* அல்லது *Fort Dindingh*) என்பது 1670-ஆம் ஆண்டில் மலேசியா, பேராக், மஞ்சோங் மாவட்டம், பங்கோர் தீவில் கட்டப்பட்ட ஒரு டச்சுக் கோட்டையாகும்.  
டச்சு கிழக்கிந்திய நிறுவனம், (ஆங்கிலம்: *Dutch East India Company*; மலாய் மொழி: *Syarikat Hindia Timur Belanda*; டச்சு மொழி: *Vereenigde Oostindische Compagnie* **(VOC)** மலாக்காவுடன் வர்த்தகம் செய்வதற்கான நோக்கத்தில் இந்தக் கோட்டையைக் கட்டியது.
# பங்கோர் டச்சு கோட்டை

## பொது

இடச்சுக்காரர்கள் இந்தக் கோட்டைக்கு டிண்டிங்சு கோட்டை (டச்சு மொழி: *Fort Dindingh*) என பெயர் வைத்தார்கள். இந்தக் கோட்டைக்கு எதிர்ப்புறமாய்த் மலேசியப் பெருநிலம் உள்ளது. அங்கு ஓர் ஆறு உள்ளது.  
மலாக்கா நீரிணையில் பாயும் அந்த ஆற்றின் பெயர் டிண்டிங்சு ஆறு (*Dinding River*). அந்த ஆற்றின் பெயரையே இடச்சுக்காரர்கள் இந்தக் கோட்டைக்கும் வைத்தார்கள்.  
இந்தக் கோட்டை கம்போங் தெலுக் கெடுங் (Kampung Teluk Gedung) எனும் ஓர் அழகிய கடற்கரையோர மீன்பிடி கிராமத்தில் அமைந்துள்ளது.
# பங்கோர் டச்சு கோட்டை

## வரலாறு

பங்கோர் டச்சு கோட்டை கட்டப்பட்ட நேரத்தில், டச்சுக்காரர்கள் மலாக்காவை ஆக்கிரமித்து இருந்தனர். மேலும் அவர்கள் மலாயா தீவுக் கூட்டத்தின் பிற பகுதிகளுக்கும் தங்கள் அதிகாரங்களை விரிவு படுத்தி வந்தனர். மேலும் அவர்கள் மலாயாவின் ஈய வர்த்தகத்தைத் தங்களின் கட்டுப்பாட்டிற்குள் கொண்டு வருவதில் அதிகமாய்த் தீவிரம் காட்டி வந்தனர்.  
பேராக் சுல்தானகத்தில் (*Sultanate of Perak*) இருந்து கிடைக்கும் ஈயக் கனிமப் பொருட்களை சேமிப்பதற்காகவும் பாதுகாப்பதற்காகவும் 1670-இல் இடச்சுக்காரர்களால் இந்தக் கோட்டை கட்டப்பட்டது. முதலில் இந்தக் கோட்டை மரத் தூண்களால் கட்டப்பட்டது. பின்னர் ஒரு செங்கல் கட்டமைப்பில் பலப்படுத்தப்பட்டது.  
1784-ஆம் ஆண்டில் பேராக் ஆற்றுக்கு அருகே டச்சுக்காரர்கள் மற்றொரு கிடங்கைக் கட்டினார்கள். பழைய பங்கோர் டச்சுக் கோட்டையும் கைவிடப்பட்டது. அப்போது பாதுகாப்பில் இருந்த வீரர்கள் ஒரு பெரிய பாறையில் **'1743**' என்று செதுக்கி இருக்கின்றனர். இப்போது அந்தப் 'பாறை பத்து பெர்சுராட் பெலாண்டா' (மலாய் மொழி: *Batu Bersurat Belanda*; ஆங்கிலம்: *Sacred Written Rock*) என்று அழைக்கப் படுகிறது.
# பங்கோர் டச்சு கோட்டை

## புனரமைப்பு

1973-ஆம் ஆண்டு மலேசியாவின் அருங்காட்சியகத் துறையால் இந்தக் கோட்டை புனரமைப்பு செய்யப் பட்டது. மற்றும் மலேசியாவின் 1976 பழங்காலச் சட்டம்: எண். 242 பேராக்; 21 மார்ச் 1978-இன் கீழ் *(Antiquities Act 1976 No. 242 Perak Gazette);* இந்தக் கோட்டை ஒரு புராதன நினைவுச் சின்னமாகவும், வரலாற்றுத் தளமாகவும் அரசிதழில் வெளியிடப்பட்டது.  
இந்தச் சட்டத்தின்படி, பழங்கால நினைவுச்சின்னம் மற்றும் வரலாற்றுத் தளத்தை யாரேனும் சேதப் படுத்தினால், அந்தக் குற்றத்திற்காக மூன்று மாதங்களுக்கு மிகாமல் சிறைத் தண்டனை அல்லது ஐந்நூறு மலேசிய ரிங்கிட்டிற்கு மிகாமல் அபராதம் அல்லது இரண்டும் விதிக்கப் படலாம்.  
இந்தக் கோட்டை இப்போது பங்கோர் தீவில் ஒரு பிரபலமான சுற்றுலாத் தளமாக விளங்குகிறது.
# சூர்யா பானு பிரதாப் சிங்

**சூர்யா பானு பிரதாப் சிங்** (*Surya Bhanu Pratap Singh*) (பிறப்பு: நவம்பர் 12, 1995) சம்மு காசுமீர் மாநிலத்தைச் சேர்ந்த ஒரு இந்திய உஷூ பயிற்சியாளர் ஆவார். ஜகார்த்தாவில் 2015 உலக உஷூ வாகையாளர் போட்டியில் வெண்கலமும், 2017 கசானில் நடந்த உலக உஷூ வாகையாளர் போட்டியில் ஆண்களுக்கான சாண்டா 60 கிலோ எடைப்பிரிவில் வெண்கலமும் வென்றார்.2016 தெற்காசிய விளையாட்டுப் போட்டியிலும் இதே பிரிவில் தங்கப் பதக்கம் வென்றார். ஆசிய விளையாட்டுப் போட்டி 2018, ஜகார்த்தாவில் இந்தியாவைப் பிரதிநிதித்துவப்படுத்தி வெண்கலப் பதக்கம் வென்றார். 2016 ஆம் ஆண்டு வரை, சிங் ஜம்மு மற்றும் காஷ்மீர் காவல்துறையில் பணிபுரிந்து வந்தார். ரோகித் ஜாங்கிட் உஷூ என்ற பயிற்சியாளர் இவரது நல்ல நண்பராவார்.
# திருக்கோவலூர்ப் பண்பாட்டுக் கழகம்

**திருக்கோவலூர்ப் பண்பாட்டுக் கழகம்** விழுப்புரம் மாவட்டம் திருக்கோவலூரில் இருந்து இயங்கி வரும் ஓர் அறக்கட்டளையாகும். இது 1985-ஆம் தொடங்கப் பெற்றது. கபிலர் வடக்கிருந்து தன்னுயிர் நீத்த பெண்ணையாற்றங்கரையில் உள்ள திருக்கோவலூரில் அவர் நினைவாக இந்தக் கழகம் தொடங்கப்பட்டது. ஆண்டுதோறும் சூலை மாதத்தில் மூன்று நாட்கள் கபிலர் விழா என்ற பெயரில் இலக்கிய நிகழ்வுகள் நடத்தப் பெறுகின்றன. சிறந்த தமிழறிஞர்கள், பதிப்பாளர்கள், சமூகச் செயற்பாட்டாளர்களுக்கு விருதுகளும் வழங்கப்படுகின்றன.  
கபிலர் பெயரில் ‘கபில வாணர்’ என்றும் 'கல்வி வள்ளல்' என்ற பெயரிலும் ஆண்டுதோறும் விருதுகள் வழங்கப்படுகின்றன.
# பானு பிரதாப் சிங் வர்மா

**பானு பிரதாப் சிங் வர்மா** (*Bhanu Pratap Singh Verma*) (பிறப்பு: சூலை 15, 1957) ஒரு இந்திய அரசியல்வாதியும் இந்திய அரசின் குறு, சிறு மற்றும் நடுத்தர தொழில்கள் அமைச்சகத்தின் நடப்பு இணை அமைச்சரும் ஆவார் . இவர் 1996 மக்களவைத் தேர்தலில் பாரதிய ஜனதா கட்சியின் வேட்பாளராக நின்று தற்போது ஜலான் நாடாளுமன்ற உறுப்பினராக உள்ளார். இவர் உத்தரபிரதேசத்தின் கோரி சமூகத்தைச் சேர்ந்தவர்.  
1996, 1998, 2004, 2014, 2019 பொதுத் தேர்தல்களில் ஜலான் தொகுதியில் இருந்து வெற்றி பெற்றார்.
# பானு பிரதாப் சிங் வர்மா

## ஆரம்ப வாழ்க்கையும் கல்வியும்

பானு பிரதாப் சிங், உத்தரபிரதேசத்தின் ஜலான் மாவட்டத்தில் அமைந்துள்ள சிறிய நகரமான கோஞ்சில் சுமர் வர்மா மற்றும் சுமித்ரா வர்மா தம்பதியின் மகளாகப் பிறந்தார். பானு பிரதாப் முதுகலை மற்றும் இளங்கலைச் சட்டப் படிப்பை முடித்துள்ளார். பிப்ரவரி 17, 1972 இல் இராம் மூர்த்தி வர்மா என்பவரை மணந்தார். தற்போது உத்தரபிரதேச மாநிலம் கோஞ்சில் வசித்து வருகிறார்.
# கோபால் சிங் சௌகான்

**கோபால் சிங் சௌகான்** (Gopal Singh Chauhan) இந்திய அரசியல்வாதியும் இந்திய தேசிய காங்கிரசு கட்சியின் உறுப்பினரும் ஆவார்.
# கோபால் சிங் சௌகான்

## அரசியல் வாழ்க்கை

1983ல், சந்தேரி ஜன்பத் பஞ்சாயத்து தலைவராக இருந்து, 2003 வரை பதவி வகித்து, அரசியல் பயணத்தை துவக்கினார்.  
முங்காலி தொகுதியில் 2003 ல் முதல் முறையாக எம்எல்ஏ ஆனார். 2013 இல் சாந்தேரியில் இருந்து இரண்டாவது முறையாக வெற்றி பெற்றார். மீண்டும் 2018 தேர்தலில் சந்தேரியிலிருந்து மூன்றாவது முறையாக வெற்றி பெற்றார். சிந்தியா 22 ஆதரவு சட்டமனற உறுப்பினர்களுடன் காங்கிரசு கட்சியை விட்டு வெளியேறி பிறகு, அண்டை மாவட்டங்களுடன் சேர்த்து மாவட்டம் முழுவதும் கட்சியை புதுப்பித்தார்.
# கோபால் சிங் சௌகான்

## இதனையும் பார்க்கவும்

- மத்தியப் பிரதேச சட்டமன்றம்
# பரமகம்ச உபநிடதம்

**பரமகம்ச உபநிடதம்** (*Paramahaṃsa Upanishad* ), சமசுகிருதத்தில் எழுதப்பட்ட 108 உபநிடத இந்து வேதங்களில் ஒன்றும், அதர்வண வேதத்துடன் இணைக்கப்பட்ட 31 உபநிடதங்களில் ஒன்றுமாகும். இது சந்நியாச உபநிடதங்களில் ஒன்றாக வகைப்படுத்தப்பட்டுள்ளது. இராமானுசரின் கூற்றுப்படி, விட்டுணு-சகசிரநாமத்தின்படி தெய்வீக அன்னப்ப் பறவை வடிவத்தில் பிரம்மாவுக்கு வேதங்களைக் கற்பித்த விட்டுணுவின் வடிவங்களில் இதுவும் ஒன்று.  
உபநிடதம் என்பது இந்துக் கடவுளான பிரம்மாவுக்கும் நாரதருக்கும் இடையேயான உரையாடலாகும். அவர்களின் உரையாடல் பரமகம்ச (உயர்ந்த ஆன்மா) யோகியின் பண்புகளை மையமாகக் கொண்டது. இந்த உரை துறவியை சீவன்முத்தி என்றும், (உயிருடன் இருக்கும் போது விடுதலை பெற்ற ஆன்மா), விதேக முக்தா (மரணத்திற்குப் பிறகான விடுதலை) என்றும் விவரிக்கிறது.  
பொது சகாப்தம் தொடங்குவதற்கு முந்தைய நூற்றாண்டுகளில் இந்த உரை இயற்றப்பட்டிருக்கலாம். யோகி என்ற சொற்களைப் பயன்படுத்துவதற்கும் அந்த அடைமொழியால் துறப்பவர்களை அழைப்பதற்கும் இது குறிப்பிடத்தக்கது.
# பரமகம்ச உபநிடதம்

## காலவரிசை

பரமகம்ச உபநிடதம் இயற்றப்பட்ட ஆண்டு தெரியவில்லை. இந்த உரை பழமையானது. ஏனெனில் தேதி சிறப்பாக நிறுவப்பட்டுள்ள பிற பண்டைய உரைகளில் இதைப் பற்றி குறிப்பிடப்பட்டுள்ளது. இந்த வாசகக் குறிப்புகள் மற்றும் இலக்கிய நடை, இந்த இந்து உரை 3 ஆம் நூற்றாண்டு தேதியிடப்பட்ட ஆசிரம உபநிடதத்துக்கு முன் இயற்றப்பட்டது என்று கூறுகின்றன. உபநிடதங்களின் ஜெர்மன் அறிஞரான இசுப்ரோக்காப், இது கிமு 1 ஆம் நூற்றாண்டின் கடைசி சில நூற்றாண்டுகளில் இருந்து வந்ததாகக் கூறுகிறார்.
# பரமகம்ச உபநிடதம்

## உள்ளடக்கம்

உபநிடதம், அதன் தொடக்க மற்றும் முடிவுப் பாடல்களில், பிரம்மம் மற்றும் பிரபஞ்சத்தின் எல்லையற்ற தன்மையின் முதன்மையை வலியுறுத்துகிறது. பிரம்மம் எல்லையற்றதைக் குறிக்கிறது. உபநிடதத்தின் கருப்பொருள் நான்கு பாடல்களில் பரமகம்ச யோகிகளின் பாதையின் அம்சம் குறித்த நாரதரின் கேள்விக்கு பகவான் பிரம்மாவின் விளக்கமாக வழங்கப்படுகிறது.  
அம்சம் அல்லது தெய்வீக அன்னம், பரமகம்ச யோகியின் மேன்மையை முன்னிலைப்படுத்தப் பயன்படுகிறது. அதாவது "ஒளிமயமானவர்". நீரிலிருந்து பாலை பிரிக்க அன்னத்தின் தரத்தை உருவகமாகக் குறிக்கிறது.  
அத்தியாயம் 3 இல், உபநிடதம் அறிவுக் கோலை ஏந்தும் இவருக்கு "ஏகதண்டி" என்ற அடைமொழியை அளிக்கிறது, ஏனெனில் இவர் உலகின் அனைத்து இன்பங்களையும் துறப்பவராக இருக்கிறார். "அறிவு" மற்றும் "தண்டம்" ஆகிய இரண்டுக்கும் இடையே உள்ள வேறுபாட்டைப் புரிந்துகொள்பவர் ஒரு பரமகம்சராக இருப்பார் .
# பரமகம்ச உபநிடதம்

## இதனையும் பார்க்கவும்

- ஜபால உபநிடதம்
- நிர்வாண உபநிடதம்
- சத்யாயனிய உபநிடதம்
# ஆக்ஸ்போர்டு குழு (விலங்குரிமை)

**ஆக்ஸ்போர்டு குழு** (Oxford Group) அல்லது **ஆக்ஸ்போர்டு தாவர உணவுமுறையினர்** (Oxford Vegetarians) என்பது 1960களின் பிற்பகுதியிலும் 1970களின் முற்பகுதியிலும் இங்கிலாந்தில் உள்ள ஆக்ஸ்போர்டு பல்கலைக்கழகத்துடன் தொடர்புடைய சிந்தனையாளர்களைக் கொண்ட ஒரு குழுவாகும். இக்குழுவின் முக்கிய நோக்கம் வளர்ந்து வரும் விலங்குரிமை, அல்லது விலங்கின விடுதலை, பற்றிய கருத்தாக்கங்களைப் பற்றி நேரில் சந்தித்து விவாதிப்பதும் உரையாடுவதும் ஆகும். அதன் உறுப்பினர்களில் இருவரான ரிச்சர்ட் டி. ரைடர், ஆண்ட்ரூ லின்சே ஆகியோரின் முயற்சியினால் 1977-ம் ஆண்டு கேம்பிரிட்ஜில் உள்ள டிரினிட்டி கல்லூரியில் விலங்குரிமை குறித்த கேம்பிரிட்ஜ் மாநாடு நடத்தப்பட்டது. இது விலங்குரிமைகளுக்காக பிரத்தியேகமாக நடத்தப்பட்ட முதல் சர்வதேச மாநாடு என்பது குறிப்பிடத்தக்கது.}}
# ஆக்ஸ்போர்டு குழு (விலங்குரிமை)

## குழுவுடன் தொடர்புடைய நபர்கள்

- ரோஸ்லிண்ட் மற்றும் ஸ்டான்லி காட்லோவிச், மாண்ட்ரியலைச் சேர்ந்த தம்பதியினர்; அச்சமயத்தில் முன்னவர் செயின்ட் ஹில்டாஸ் கல்லூரியிலும் பின்னவர் ஆக்ஸ்போர்டில் உள்ள நியூ காலேஜ் கல்லூரியிலும் மெய்யியலில் முதுகலை பட்டதாரி மாணவர்களாவர்; செல்வாக்குமிக்க கட்டுரைகளான *அனிமல்ஸ், மென், அண்டு மாரல்ஸ்* நூலின் இணை தெகுப்பாசிரியர்களாக இருந்தனர்.
- ஜான் ஹாரிஸ், பாலியோல் கல்லூரியில் மெய்யியலில் முதுகலை மாணவர்; *அனிமல்ஸ், மென், அண்டு மாரல்ஸ்* நூலின் இணை தொகுப்பாசிரியர்.
- ரூத் ஹாரிசன், தொழிற்சாலைமுறை விவசாயம் குறித்து விமர்சனத்தையும் கண்டனத்தையும் விவரிக்கும் *அனிமல் மெஷின்ஸ்* (1964) நூலின் ஆசிரியர்.
- ஆண்ட்ரூ லின்ஸே, ஆக்ஸ்போர்டு இறையியலாளர்; *அனிமல் ரைட்ஸ்: எ கிறிஸ்டியன் அசஸ்மெண்டு* (1976) என்ற நூலின் ஆசிரியர்; 2006-ம் ஆண்டில் விலங்கு நெறியியலுக்கான ஆக்ஸ்போர்டு மையத்தின் நிறுவனர்.
- பிரிஜிட் ப்ரோஃபி, நெடுங்கதையாசிரியர்; *தி சண்டே டைம்ஸ்* இதழில் வெளியிடப்பட்ட "தி ரைட்ஸ் ஆவ் அனிமல்ஸ்" (1965) என்ற கட்டுரையை எழுதியவர்.
- ஸ்டீபன் ஆர். எல். கிளார்க், மெய்யியலாளர்; ஆக்ஸ்போர்டில் உள்ள பாலியோல் கல்லூரியில் படித்தார் (1964–1968); ஆல் சோல்ஸ் அமைப்பின் உறுப்பினர் (1968–1975); *தி மாரல் ஸ்டேட்டஸ் ஆவ் அனிமல்ஸ்* (1976) என்ற நூலின் ஆசிரியர்.
- பேட்ரிக் கார்பெட், மெய்யியலாளர்; அச்சமயத்தில் பாலியோல் கல்லூரியில் சக ஊழியராக இருந்தார்.
- காலின் மெக்கின், மெய்யியலாளர்; ஆக்ஸ்போர்டில் உள்ள ஜீசஸ் கல்லூரியில் முதுகலை மாணவர் (1972–1974)
- மேரி மிட்க்லி, மெய்யியலாளர்; *பீஸ்ட் அண்ட் மேன்* (1978) மற்றும் *அனிமல்ஸ் அண்ட் வொய் தே மேட்டர்: எ ஜர்னி அரவுண்ட் தி ஸ்பீசீஸ் பேரியர்* (1983) ஆகிய நூல்களை இயற்றியவர்.
- மைக்கேல் பீட்டர்ஸ், சமூகவியலாளர்; முன்பு ஆக்ஸ்போர்டின் ஹெர்ட்ஃபோர்ட் கல்லூரியில் படித்தவர்.
- டாம் ரீகன், அமெரிக்க மெய்யியலாளர்; *தி கேஸ் ஃபார் அனிமல் ரைட்ஸ்* (1983) என்ற நூலின் ஆசிரியர்; 1973-ம் ஆண்டு ஆக்ஸ்போர்டுக்குச் சென்றபோது அங்கு ஆக்ஸ்போர்டு குழுவுடன் தொடர்பு கொண்டார்.
- ரிச்சர்ட் ரைடர், முன்னாள் விலங்கு ஆராய்ச்சியாளர் மற்றும் ஆக்ஸ்போர்டில் உள்ள வார்ன்ஃபோர்ட் மருத்துவமனையின் மூத்த மருத்துவ உளவியலாளர்; 1970-ம் ஆண்டு விலங்கினவாதம் குறித்த துண்டுப் பிரசுரத்தை எழுதி அச்சொல்லைப் முதன்முதலில் பயன்படுத்தியவர்; *விக்டிம்ஸ் ஆவ் சயின்ஸ்: தி யூஸ் ஆவ் அனிமல்ஸ் இன் ரிஸர்ச்* (1975), *அனிமல் ரெவல்யூஷன்: சேஞ்சிங் ஆட்டிடியூட்ஸ் டுவர்ட்ஸ் ஸ்பீஷீசிசம்* (1989) ஆகிய நூல்களை இயற்றியவர்; RSPCA அமைப்பின் முன்னாள் தலைவர்.
- பீட்டர் சிங்கர், ஆஸ்திரேலிய மெய்யியலாளர்; ஆக்ஸ்போர்டில் உள்ள யுனிவர்சிட்டி கல்லூரியில் முதுகலை மாணவர் (1969–1973); அவர் அந்த நேரத்தில் ஆக்ஸ்போர்டு குழுவின் உறுப்பினராக இல்லை என்றாலும் பின்னர் அதனைப் பற்றி அறிந்து கொண்டார்; *அனிமல் லிபரேஷன்* (1975) நூலின் ஆசிரியர்.
- டேவிட் வூட், மெய்யியலாளர், ஆக்ஸ்போர்டில் உள்ள நியூ காலேஜ் கல்லூரியில் முதுகலை மாணவர் (1968–1971)
- ஜான் வைன்-டைசன், வெளியீட்டாளர், *ஃபுட் ஃபார் எ ஃபியூச்சர்: தி கம்ப்ளீட் கேஸ் ஃபார் வெஜிடேரியனிசம்* (1979) என்ற நூலின் ஆசிரியர்.
# பே. தர்மலிங்கம்

**பே. தர்மலிங்கம்** (*P. Dharamalingam*)(பிறப்பு 25 மே 1950) என்பவர் இந்திய அரசியல்வாதியும் தமிழ்நாடு சட்டமன்ற உறுப்பினரும் ஆவார். இவர் திருநெல்வேலி மாவட்டம் பாளையங்கோட்டை மேலச்செவல் பகுதியினைச் சேர்ந்தவர். விவசாயத் தொழில்புரிந்து வரும் தர்மலிங்கம் இளம் வணிகவியல் பட்டதாரி ஆவார். அனைத்திந்திய அண்ணா திராவிட முன்னேற்றக் கழகத்தினைச் சார்ந்த இவர், 1991ஆம் ஆண்டு நடைபெற்ற தமிழ்நாடு சட்டமன்றத் தேர்தலில் பாளையங்கோட்டை சட்டமன்றத் தொகுதி அதிமுக வேட்பாளராகப் போட்டியிட்டு வெற்றி பெற்றார்.
# பே. தர்மலிங்கம்

## தேர்தல் முடிவுகள்

தமிழ்நாடு சட்டமன்றத் தேர்தல், 1991: பாளையங்கோட்டை
| 4.58 |  |  |  |  |
| --- | --- | --- | --- | --- |
| அதிமுக | பே. தர்மலிங்கம் | **45,141** | **46.11** | **+29.19** |
| தாயக மறுமலர்ச்சி கழகம் | வி. கருப்பசாமி பாண்டியன் | 38,250 | 39.07 | புதியவர் |
| இந்திய ஒன்றிய முஸ்லிம் லீக் | எல். கே. எசு. முகமது மீரான் மைதீன் | 12,429 | 12.69 | +19.26 |
| மாற்றம் | 11.70 | } |  |  |
# சௌராட்டிர வெள்ளம், 2021

**சௌராட்டிர வெள்ளம், 2021** என்பது செப்டம்பர் 2021-ல் கனமழையைத் தொடர்ந்து, இந்தியாவின் குசராத்து மாநிலத்தின் சௌராட்டிரா பகுதியில் கடுமையான வெள்ளம் ஏற்பட்டது. இதன் விளைவாகக் குறைந்தது ஆறு பேர் இறந்தனர்.
# சௌராட்டிர வெள்ளம், 2021

## வெள்ளம்

செப்டம்பர் 12, 2021-ல் முதல், ஜாம்நகர், ராஜ்கோட், ஜூனாகத் மற்றும் சௌராட்டிராவின் மாவட்டங்கள் குறுகிய காலத்தில் பெய்த கனமழையால் கடுமையாகப் பாதிக்கப்பட்டன. இதன் விளைவாக வெள்ளம் ஏற்பட்டது. பல சாலைகள் சேதமடைந்து பல கிராமங்களுக்கு இணைப்பு துண்டிக்கப்பட்டது. இந்த மாவட்டங்களில் தேசிய நெடுஞ்சாலை ஒன்றும் மற்றும் 18 மாநில நெடுஞ்சாலைகளும் வெள்ளப் பாதிப்பின் காரணமாகப் போக்குவரத்திற்கு மூடப்பட்டன. இந்தியக் கடற்படை உதவிக்காக ஆறு குழுக்களையும், ஐஎன்எஸ் வல்சுராவிலிருந்து குழுக்களையும் அனுப்பியது.
# சௌராட்டிர வெள்ளம், 2021

## மேலும் பார்க்கவும்

- தெற்கு ஆசியாவில் ஏற்பட்ட வெள்ளங்கள் 2017
# ஜடா பிங்கெட் சிமித்

**ஜடா கோரன் பிங்கெட் சிமித்** (பிறப்பு: செப்டம்பர் 18, 1971) என்பவர் அமெரிக்க நாட்டு நடிகை, பேச்சு நிகழ்ச்சி தொகுப்பாளர், பாடகி மற்றும் தொழிலதிபர் ஆவார். இவர் பேஸ்புக் வாட்ச் என்ற ஓடிடி தளத்தில் 'டால்க் ஷோ ரெட் டேபிள்' என்ற நிகழ்ச்சியில் இணை தொகுப்பாளராக உள்ளார், இதற்காக இவர் பகல்நேர எம்மி விருதைப் பெற்றுள்ளார் என்பது குறிப்பிடத்தக்கது. அத்துடன் 2021 இல் டைம் என்ற இதழ் இவரை உலகின் மிகவும் செல்வாக்கு மிக்க 100 நபர்களில் ஒருவராக பட்டியலிட்டுள்ளது.  
இவர் 1991 ஆம் ஆண்டு ஒளிபரப்பான 'எ டிபெரண்ட் வேர்ல்ட்' என்ற தொடரில் நடித்ததன் மூலம் பலரது கவனத்தை பெற்றார். அதை தொடர்ந்து மெனசு II சொசைட்டி (1993), தி நட்டி புரொப்பசர் (1996), செட் இட் ஆப் (1996) மற்றும் இசுக்ரீம் 2 (1997) போன்ற பல படங்களில் நடித்துள்ளார்.
# பிர்மிங்ஹாம் ஃபீனிக்ஸ்

**பிர்மிங்ஹாம் ஃபீனிக்ஸ்** (*ஆங்கிலம்: Birmingham Phoenix*) என்பது இங்கிலாந்து மற்றும் வேல்ஸ் துடுப்பாட்ட வாரியம் நடத்தும் நூறு (*The Hundred*) தொடரில் பிர்மிங்ஹாம் நகரை மையப்படுத்தி உருவாக்கப்பட்ட அணியாகும். இவ்வணியின் சொந்த அரங்கம் **எட்ஜ்பாஸ்டன்** துடுப்பாட்ட அரங்கம் ஆகும். இவ்வணியின் ஆடையிலுள்ள பிரதான நிறம் செம்மஞ்சள் ஆகும்.
# பிர்மிங்ஹாம் ஃபீனிக்ஸ்

## அணி வரலாறு

2019 ஆம் ஆண்டு "நூறு" தொடர் அறிவிக்கப்பட்ட போது, அத்தொடருக்கு 8 அணிகள் உருவாக்கப்பட்டன. அதில் ஒன்று தான் பிர்மிங்ஹாம் நகரை மையப்படுத்தி உருவாக்கப்பட்ட இவ்வணி. ஆண்கள் அணியின் பயிற்சியாளராக ஆண்ட்ரு மெக்டொனால்டும், பெண்கள் அணியின் பயிற்சியாளராக பென் சாயரஸும் நியமிக்கப்பட்டார்கள். 2019-ல் நடந்த வீரர்கள் தேர்வில் ஆண்கள் அணியின் முதன்மை வீரராக கிறிஸ் வோக்ஸும் , பெண்கள் அணியின் முதன்மை வீரராக எமி ஜோன்ஸும் தேர்ந்தெடுக்கப்பட்டார்கள்.  
**2022 பதிப்பின் படி அணித்தலைவர்களும், பயிற்சியாளர்களும்**  
| **தலைவர்** | மொயின் அலி | சோபி டேவின் |  |
| --- | --- | --- | --- |
| **பயிற்சியாளர்** | டேனியல் வெட்டோரி | பென் சாயரஸ் | } |
# பிர்மிங்ஹாம் ஃபீனிக்ஸ்

## நூறு தொடரில் பாதிப்புகள் வாரியாக முடிவுகள்

### ஆண்கள் அணி

| 2021 | **முதலிடம்** | **இறுதிப்போட்டியில் தோல்வி** |
| --- | --- | --- |
| 2022 | } |  |
# பிர்மிங்ஹாம் ஃபீனிக்ஸ்

## நூறு தொடரில் பாதிப்புகள் வாரியாக முடிவுகள்

### பெண்கள் அணி

| 2021 | **மூன்றாமிடம்** | **அரையிறுதியில் தோல்வி** |
| --- | --- | --- |
| 2022 | } |  |
# கீசா தேவாலய தீவிபத்து

**கீசா தேவாலய தீவிபத்து** (*Giza church fire*) என்பது 14 ஆகத்து 2022 அன்று, எகிப்தின் கெய்ரோவின், கீசாவின் இம்பாபா புறநகரில் உள்ள காப்டிக் தேவாலயமான அபு செபைன் தேவாலயத்தில் ஞாயிற்றுக்கிழமை வழிபாட்டின் போது ஏற்பட்ட தீ விபத்தாகும். இந்த வார இறுதிநாள் வழிபாட்டின்போது கிட்டத்தட்ட 5,000 வழிபாட்டாளர்கள் கூடியிருந்தனர். இத்தீவிபத்தின் போது 18 குழந்தைகள் உட்பட 41 பேர் உயிரிழந்துள்ளதாகச் சுகாதார மற்றும் மக்கள்தொகை அமைச்சகம் கவலை தெரிவித்துள்ளது. இத்தீவிபத்தில் கொல்லப்பட்டவர்களில் தேவாலயத்தின் பாதிரியார்களில் அப்துல் மசிஹ் பாகித் என்பவரும் ஒருவர். மேலும் இது கீசாவில் உள்ள தேவாலயங்களில் மிகப்பெரிய ஒன்றாகும். இது அண்டை நாடான கெய்ரோவுக்கு அடுத்தபடியாக எகிப்தின் இரண்டாவது பெரிய நகரமாகும். எகிப்திய சட்டத்தின்படி தேவாலயங்களும் கட்டுமான சட்டதிட்டங்களைக் கடைமுறை பிடிக்க ஒழுங்குபடுத்துகிறது. வரலாற்று ரீதியாகக் கட்டட அனுமதி பெறக் குடியரசுத்தலைவர் ஆணை தேவைப்படுகிறது. திட்டங்களுக்கு ஒப்புதல் பெறுவதில் உள்ள சிரமம் காரணமாக, தீ பாதுகாப்பு விதிமுறைகளை முறையாகப் பின்பற்றாமல், அங்கீகரிக்கப்படாத கட்டுமானப் பணிகளும் பரவலாக நடைபெற்று வருகிறது. அங்கீகாரம் பெறாமல் கட்டப்பட்ட கட்டடம் ஒன்று அனுமதியின்றி தேவாலயமாக மாற்றப்பட்டது. இருப்பினும் பின்னர் இத்தேவாலயம் சட்டப்பூர்வமான அனுமதியினைப் பெற்றது.  
உள்ளூர் மருத்துவமனையின் பதிவுகளின் படி 20 உடல்கள் பெறப்பட்டதாகவும் இதில் 10 உடல்கள் குழந்தைகளுடையது என்பதாகும். மற்றொரு உள்ளூர் மருத்துவமனையில் 21 உடல்கள் உள்ளன. அண்டை தேவாலயத்தின் மதபோதகர் ஒருவர் கூறுகையில், தீயிலிருந்து தப்பிக்க குழந்தைகளை வெளியேற்றுவதற்குப் பதிலாக மேல் தளங்களுக்கு மீட்பு பணியில் ஈடுபட்டவர்கள் கொண்டு சென்றனர் என்றும்,  
எகிப்தின் கோப்துக்கள் பாகுபாடு, தாக்குதல்கள் மற்றும் மத வன்முறைகளை எதிர்கொண்டாலும், தேவாலய அதிகாரிகள் மற்றும் எகிப்தின் அரசு நிறுவனங்கள் தீ விபத்து தற்செயலானது என்று நம்புகின்றன.
# கீசா தேவாலய தீவிபத்து

## நிவாரணபணிகள்

குடியரசுத்தலைவர் அப்துல் பத்தா அல்-சிசி தனது வருத்தத்தை வெளிப்படுத்தி அறிக்கையை ஒன்றினை வெளியிட்டார். இதில் "வழிபாட்டு இல்லங்களில் தங்கள் இறைவனுடன் இருக்கும்படி கடந்து சென்ற அப்பாவி பலியானவர்களின் குடும்பங்களுக்குத் தனது ஆழ்ந்த இரங்கல்" என்று தெரிவித்துள்ளார். இறந்த ஒவ்வொருவரின் குடும்பத்திற்கும் 100,000 எகிப்திய பவுண்டுகள் இழப்பீடாக வழங்கப்படும் என்றும், காயமடைந்தவர்களுக்கு 20,000 எகிப்திய பவுண்டுகள் வரை வழங்கப்படும் என்றும் பிரதமர் முசுதபா மட்பௌலி அறிவித்தார். பாதிக்கப்பட்டவர்களுக்கும் அவர்களது குடும்பத்தினருக்கும் கூடுதலாக 50,000 எகிப்திய பவுண்டுகள் வழங்கப்படும் என்றும் தெரிவிக்கப்பட்டுள்ளது. எகிப்து தேசிய காற்பந்து அணியின் தலைவர் முகமது சாலா தனது இரங்கலைச் டுவீட்டரில் சுட்டியுள்ளார்.
# கொல்வின் ஆர். டி சில்வா

**கொல்வின் ரெஜினால்டு ஆர். டி சில்வா** (*Colvin Reginald de Silva* (16 பெப்ரவரி 1907 – 27 பெப்ரவரி 1989; பொதுவாகக் **கொல்வின் ஆர். டி சில்வா**)
# கொல்வின் ஆர். டி சில்வா

## ஆரம்ப வாழ்க்கையும் கல்வியும்

கொல்வின் ஆர். டி சில்வா பலப்பிட்டி என்ற இடத்தில் 1907 பெப்ரவரி 16 இல் பிறந்தவர். இவரது தந்தை ஒபினமுனி அர்னோலிசு டி சில்வா ஒரு மருத்துவர் ஆவார். தாய் பெட்டாகன் யோசலீன் டி சில்வா பிரபலமான தொழிலதிபரான பெட்டாகன் அசனெரிசு டி சில்வாவின் மகள் ஆவார். ஆரம்பக் கல்வியை பாணந்துறை புனித யோவான் கல்லூரியிலும், பின்னர் கொழும்பு றோயல் கல்லூரியிலும் கற்றார். பின்னர் இலங்கைப் பல்கலைக்கழகக் கல்லூரியில் சேர்ந்து படித்து வரலாற்றுத் துறையில் இலண்டன் பல்கலைக்கழகத்தின் இளங்கலைப் பட்டம் பெற்றார். தொடர்ந்து இலண்டன் கிங்சு கல்லூரியில் "பிரித்தானிய ஆக்கிரமிப்பில் இலங்கை" என்ற தலைப்பில் ஆய்வு மேற்கொண்டு 1932 ஆம் ஆண்டில் முனைவர் பட்டம் பெற்றார். இவ்வாய்வு பின்னர் நூலாக வெளிவந்தது.
# கொல்வின் ஆர். டி சில்வா

## அரசியல் வாழ்க்கை

### ஆரம்ப அரசியல்

லங்கா சமசமாஜக் கட்சி 1935 திசம்பர் 21 இல் ஆரம்பிக்கப்பட்ட போது என். எம். பெரேரா, லெஸ்லி குணவர்தன, பிலிப் குணவர்தனா, இராபர்ட் குணவர்தனா ஆகியோருடன் இணைந்து கொல்வின் ஆர். டி சில்வா அதன் முதலாவது தலைவராகத் தேர்ந்தெடுக்கப்பட்டார்.  
ஒரு தீவிரமான திரொத்சுக்கியவாதியான டி சில்வா, இரண்டாம் உலகப் போரின் போது, கொழும்பு போகம்பரை சிறையிலிருந்து தப்பி இந்தியாவுக்குத் தப்பிச் சென்றார், அங்கு அவர் போர்-எதிர்ப்பு நடவடிக்கைகளுக்காக தேசத்துரோக குற்றச்சாட்டில் சிறையில் அடைக்கப்பட்டார். இந்தியாவில் அவர் இந்திய, இலங்கை, பர்மிய போல்செவிக்-லெனினிஸ்ட் கட்சியின் முன்னணி போராளியாக செயற்பட்டார். போருக்குப் பிறகு அவர் இலங்கைக்குத் திரும்பி போல்செவிக் சமசமாஜக் கட்சியின் முக்கியத் தலைவரானார்.  
நான்காம் அகிலத்துடனான தொடர்புகளுக்கு சமசமாசக் கட்சி சார்பாக டி சில்வா பொறுப்பேற்றார். அவர் அகிலத்தின் சர்வதேச செயற்குழுவிற்கு தேர்ந்தெடுக்கப்பட்டார். சமசமாசக் கட்சி அனைத்துலகத்தில் இருந்து வெளியேற்றப்படும் வரை அவர் பதவி வகித்தார். 1964 இல் லங்கா சமசமாஜக் கட்சி அரசாங்கத்தில் இணைவதற்கு எதிராக டி சில்வா வலியுறுத்தினார்.  
1967 இல் இடம்பெற்ற இடைத்தேர்தலில் டி சில்வா அகலவத்தைத் தொகுதியில் இருந்து தேர்ந்தெடுக்கப்பட்டு நாடாளுமன்றம் சென்றார். 1970 தேர்தலில் மீண்டும் தேர்தெடுக்கப்பட்டார். 1970 இல் சிறிமாவோ பண்டாரநாயக்காவின் அமைச்சரவையில் தோட்டத்தொழிற்துறை மற்றும் அரசியலமைப்பு விவகாரங்களுக்கான அமைச்சராக நியமிக்கப்பட்டார். அவரது பணிகளில் இலங்கையின் புதிய குடியரசு அரசியலமைப்பை உருவாக்குவதும் அடங்கும், இது முன்னர் நியதிச் சட்டத்திற்கு மட்டுப்படுத்தப்பட்ட சிங்கள பேரினவாதத்தின் முதல் அரசியலமைப்புச் சட்டமாக பார்க்கப்பட்டது. அவர் 1975 வரை பணியாற்றினார், அரசுக் கூட்டணியில் பிளவு ஏற்பட்டதைத் தொடர்ந்து அவரது கட்சி அரசாங்கத்தில் இருந்து நீக்கப்பட்டது. 1977 நாடாளுமன்றத் தேர்தலில் போட்டியிட்ட அனைத்து இடதுசாரிகளுடன் சேர்ந்து அவர் தனது இடத்தை இழந்தார்.
# கொல்வின் ஆர். டி சில்வா

## அரசியல் வாழ்க்கை

### கட்சித் தலைவர்

என். எம். பெரேராவின் இறப்பைத் தொடர்ந்து, கொல்வின் ஆர் டி. சில்வா சமசமாசக் கட்சியின் தலைவரானார். 1982 அரசுத்தலைவர் தேர்தலில் கட்சியின் சார்பாகப் போட்டியிட்டு 1.28% வாக்குகளைப் பெற்று ஐந்தாவதாக வந்து தோல்வியடைந்தார். 1988 இல் அவரது கட்சி மற்ற மூன்று இடதுசாரிக் கட்சிகளுடன் ஐக்கிய சோசலிசக் கூட்டணியை அமைத்துப் போட்டியிட்டதில் கூட்டணிக்கு ஒரு தேசியப் பட்டியல் உறுப்பினர் கிடைத்தது, அதற்கு கொல்வின் ஆர். டி சில்வா தேர்ந்தெடுக்கப்பட்டார்.
# கொல்வின் ஆர். டி சில்வா

## மறைவு

கொல்வின் ஆர் டி சில்வா நாடாளுமன்றத்தில் தேசியப் பட்டியல் உறுப்பினராக பதவியேற்ற நில நாட்களில் 1989 பெப்ரவரி 27 இல் கொழும்பில் தனது 82-ஆவது அகவையில் காலமானார். அவரது நிவைவாக, கொழும்பு கொம்பனித் தெருவிற்கு கொல்வின் ஆர். டி சில்வா சாலை எனப் பெயரிடப்பட்டது.
# கொல்வின் ஆர். டி சில்வா

## குடும்பம்

கொல்வின் ஆர். டி சில்வா தனது சொந்த ஊரான பலப்பிட்டியைச் சேர்ந்த தொழிலதிபரான பெட்டகன் பெனால் டி சில்வாவின் மகள் பெட்டகன் சுவினீத்தா டி சில்வாவை மணந்தார். இவர்களுக்கு இரண்டு மகள்களும் ஒரு மகனும் இருந்தனர். மூத்த பெண் மனோரி முத்தட்டுவேகம இலங்கை மனித உரிமைகள் ஆணைக்குழுவின் முன்னாள் ஆணையாளராக இருந்ததோடு, கம்யூனிஸ்ட் கட்சி நாடாளுமன்ற உறுப்பினரான சரத் முத்தட்டுவேகமவை மணந்தார்.
# கொல்வின் ஆர். டி சில்வா

## வெளியிட்ட நூல்கள்

- De Silva, Colvin R., *Ceylon Under the British Occupation, 1795–1833* First published 1941. Reprint: Delhi, Vedam Books, 1995
- De Silva, Colvin R., *An Outline of the Permanent Revolution*
# கௌடீய நிருத்தியம்

யின் கௌடீய நிருத்தியம் நிகழ்ச்சி]]
**கௌடீய நிருத்தியம்** (*Gauḍīya Nṛtya*) அல்லது **கௌரீய நிருத்தியம்** என்பது ஒரு வங்காள நடன மரபாகும்.  
இந்திய பாரம்பரிய நடன ஆசிரியர் மகுவா முகர்ஜியால் புனரமைக்கப்பட்ட இது கலாச்சார அமைச்சகத்தால் இந்திய பாரம்பரிய நடனமாக அங்கீகரிக்கப்பட்டுள்ளது. சங்கீத நாடக அகாதமியால் அங்கீகரிக்கப்படவில்லை. ஆனால் இதைப் பற்றிய ஆய்வு இந்திய கலாச்சார அமைச்சகத்தின் உதவித்தொகைக்கு தகுதியானது. அறிவார்ந்த புனரமைப்பு வரம்புகளுக்கான வரவேற்பில் சந்தேகம் உள்ளது.